Felmérés az anyák helyzetéről – riasztó eredmények
Globális felmérés az anyák helyzetéről: rengetegen élnek nyomortelepeken
LÁSD, Társadalom 2015. május 7.
A Save the Children szervezet minden évben publikál ilyen felmérést anyák napja környékén.
A városban élő nők és gyerekek egyharmada nyomortelepeken lakik– jött ki a Save the Children szervezet felméréséből, amelyben 179 országban vizsgálták az anyák jólétét: életkörülményeiket, oktatási, gazdasági, egészségügyi helyzetüket.
Így segíthetsz a nepáli földrengés károsultjain – kattints!
Természetesen – a világ legboldogabb országai felméréshez hasonlóan – ebben az összehasonlításban is az észak-európai országok állnak a legjobb helyen, a sor végén pedig afrikai államok kullognak. Magyarország az 51. helyet csípte meg az anyák helyzete tekintetében. Íme az MTI infografikája a felmérésről:
A Save the Children szervezet kutatása azt is kimutatta, hogy az anyák és gyerekek helyzete sokszor a városiasodás miatt romlik. Míg az 50-es években a világ lakosságának egyharmada élt városokban, ma már több, mint a fele; ezért a városokba áramló tömeg lakhatási és egyéb életkörülményei is egyre nehezebbek. 2050-re a városi lakosság aránya várhatóan 66%-ra fog nőni.
A világ számos országában május második vasárnapján ünneplik az anyák napját, ezért időzítették erre a hétre a felmérés közzétételét.
savethechildren.org.uk/
Nézd meg, hogy küldi Meryl Streep a rockot! Kezdd stílusosan a nyarat!